માત્ર પૂર્વોત્તર ભારતના વનવાસી સમુદાયને જ નહિં પરંતુ સમગ્ર ભારતના વનવાસીઓને તેમની પરંપરા વિરુદ્ધ ભડકાવવાનું કામ ‘ડૉ. એલ્વિન વેરિયર’ નામના એક અંગ્રેજે કર્યું હતું. વનવાસી સમુદાયમાં ઈસાઈ ધર્મનો પ્રચાર-પ્રસાર કરવા માટે આવેલા એલ્વિને વિવિધ પુસ્તકો અને લેખો લખી વનવાસીઓ અને શેષ ભારતવાસી હિન્દુઓથી અલગ છે. પ્રકૃતિપૂજક છે, તેમને સનાતન ધર્મ સાથે કોઈ જ લેવા-દેવા નથી જેવી ભ્રામક વાતો તોડી-મરોડાયેલા તથ્યો સાથે રજૂ કરી. વનવાસીઓને ભરમાવવાનો પ્રયાસ કર્યો અને એ સ્વીકારવું પડે કે તેમાં તેને ઘણેખરે અંશે સફળતા પણ મળી છે.